 30 ጥቅምቲ 2019 ምንጪ ስእሊ, Addis Ababa Police ሕቡራት ሃገራት ኣጽዋር ኲናት ኒዩክሌር ምውጋድ ቦንባታት ከምኡውን ኣብ ዝተፈላለዩ ከባቢታት ዝለዓሉ ጎንጺታት ምክልኻልን ንኣሽቱ ዝበሃሉ ኣጽዋር ኲናት ኣብ ቁጽጻር ምውዓልን ኣብ ዝብሉ ጉዳያት ትኹረት ይገብር እዚ ትካል ኒዩክለርን ካልኦት ጃምላዊ ህልቂት ዘስዕቡ ኣጽዋርን ካብ ምድረ ገጽ ክጠፍኡ ትልሚ ሒዙ እንተተንቀሳቐሰውን ክሳብ ሕጂ እቲ ዝሓዞ ትልሚ ክዕወት ኣይክኣለን ኣባል ሃገራት እዚ ትካልውን ኣጽዋር ንምንካይ ኮነ ንምጥፋእ ኣብ ስምምዕኳ እንተበጽሓ ንጹር ሸቶ ስለ ዘይተቐመጠ ግን እዚ ስምምዕ ሽትኡ ከይሃረመ ከም ዝተረፈ ይንገር ኣብ በዓል መዚ መጽናዕትን ሓለዋ ሓድግን በዓል ሞያ ባህላዊ ሓድጊ ኣቶ ደሳለኝ ቢራራ ቅድሚ ሽዱሽተ ዓመት ኣብ ኣዲስ ኣበባ ከባቢ ጉለሌ ዘሎ ዝውውር ዘይሕጋዊ ኣጽዋር እንታይ ከም ዝመስል መጽናዕቲ ኣካይዱ ነይሩ ኣብቲ እዋን ዝግበር ዝነበረ ዘይሕጋዊ ዝውውር ኣጽዋር ብለይቲ ይፍጸም ምንባሩ ኣብ መጽናዕቱ ኣስፊሩ ይርከብ ኣብ ከባቢ ናይ መቓብር ቦታታት ቀጨኔ መድሃኒኣለም ናይ ተኩሲ ድምጺ ይስማዕ ስለ ዝነበረ ኣብቲ ከባቢ ዘይሕጋዊ ምዝውዋር ኣጽዋር ከም ዘሎ ምፍላጥ ተኻኢሉ ነይሩ ኣብ ጫካ እንጠጦን ናይ መቓብር ቦታታትን ይስማዕ ብዝነበረ ተኩሲ ድማ ተፍትሽ መሸጣ ኣጽዋር ይግበር ከም ዝነበረ ኣቶ ደሳለኝ ይዛረብ ፖሊስ ከተማ ኣምቦ ኣብታ ከተማ ዝተትሓዘ ኣጽዋር የለን ኢሉ ኣብ ኣዲስ ኣበባ ክፍጸም ዝተተለመ መጥቃዕቲ ሽበራ ከምዘፍሸለ መንግስቲ ኢትዮጵያ ገሊጹ 40 ሽሕ ብር ጉቦ ኣይቅበልን ዝበለ ኣባል ፖሊስ ክልል ዓፋር ኣብቲ እዋን ኣብታ ሃገር ስጡም ዘይኮነ ኣወሃህባ ፍቓድ ኣጽዋር ከም ዘሎ ኣብ መጽናዕቱ ገሊጹ ነይሩ እቲ ፍቓድ ዝህብ ኣካል ምንጭን ዓይነትን እቲ ኣጽዋር ከየጻረየ ንምንታይ መዓላ ከም ዝተደለየ ከየረጋገጸ ፍቓድ ክወሃቦ ዝደሊ ሰብ ምስሊ ናይቲ ዝሓዞ ኣጽዋር ጥራሕ ሒዙ ብምኻድ ፍቓድ ይወሃቦ ከም ዝነበረ የዘኻኽር እዚ ሰሙን ዓለማዊ ሳምንቲ ምፍታሕ ዕጥቂ ኮይይኑ እናተኸበረ ቐንዩ ኣብ ኢትዮጵያ ኣብ ዝተፈላለየ እዋን ኣብ ክልላት ኮነ ከተማ ኣዲስ ኣበባ ዝተፈላለዩ ዘይሕጋዊ ኣጽዋር ክዘዋወሩ ተታሒዞም ዝብል ሓበሬታ ብተደጋጋሚ ይስማዕ ብፍላይ ቀዳማይ ሚኒስትር ኣብዪ ኣሕመድ ናብ ስልጣን ምስ መጽአ ቑጽሪ ዘይሕጋዊ ዝውውር ኣጽዋር ብሰፊሑ ክርአ ከም ዝጀመረ ዝዛረቡ ተዓዘብቲ እዚ ናብ ዝኸፍአ ህልቂት ከም ዘምርሕ ስግኣቶም የቐምጡ ኣብ ክልል ዓፋር 17 ሰባት ብዕጡቓት ተቐቲሎም ብብርዒ ዘይኮነስ ከላሽን ተሓንጊጥና ክንዋጋእ ድልዋት ኢና ንሕና ንኣብይ ጸገም ኮይንናዮ ኣይንፈልጥን ኣብ ሓደ እዋን ቢቢሲ ዘዘራረቦ ተንታኒ ፖለቲካ ኣቶ ዳደ ደስታ ውልቀሰብ ወይ ጉጅለታት ክሕዙዎም ዝኽእሉ ዘይሕጋዊ ኣጽዋር ብሰፊሑ ክዘዋወሩ ምርኣይ ሓይሊ ምጥቃም ናይ መንግስቲ ስልጣን ጥራሕ ዘይኮነ ኣብ ኢድ ካልኦት ውልቀሰባት ጉጅለታትን ትካላትን ይኣቱ ከም ዘሎ ዘርኢዩ ክብል ገሊጹዎ ነይሩ ኣቶ ዳደ ሓደገኛዩ ዝበሎ ዘይሕጋዊ ምዝውዋር ኣጽዋር ኣብ ክልላት ዝለዓሉ ግጭታት ፕሮፖጋንዳን ብሰላማዊ መንገዲ ክቃለሱ ናብ ሃገር ምስ ዝኣተው ጉጅለታትን የተኣሳስሮ እዚ ስግኣት ወጺእኻ ምእታው ክውስኽ ሕብረሰብውን ኣብ መንግስቲ ዝነበሮ እምነት ክስእን ከም ዝገብርዩ ዝገልጽ ምንጪ ስእሊ, Getty Images ብዝሒ ዝተትሓዙ ኣጽዋር ጉምሩክ ኣብ መላእ ሃገር 12 ጨንፈር ኣብያተ ጽሕፈት ዘለዎ ኮይኑ ኣብ 2011ን 2012 ዓ.ም ኣቆጻጽራ ኢትዮጵያ ብትሽዓቲኤን ጨንፈር ኣቢሉ ዘይሕጋዊ ኣጽዋርን ጥይትን ከም ዝሓዘ ንምፍላጥ ተኻኢሉ ኣብ ዝሓለፈ ዓመት ጥራሕ ጉምሩክን ሓይሊ ምክልኻልን ዝሓዝዎም በዝሒ ኣጽዋር 2020 ሽጉጥ 62 ክላሽንኮቭን 4 መትረየስን ከም ዝኾኑ ካብ በዓል መዚ እቶትን ጉምሩክን ዝረኸብናዮ መረዳእታ የመልክት ኣብ ተመሳሳሊ ዓመት 917 ጥይት መትረየስ 2ሽሕን 983 ጥይት ብሬን 15ሽሕን 717 ጥይት ብሬን 80, 764 ድማ ናይ ሽጉጥ ጥይት ከም ዝተትሓዘ ይገልጽ ኣብዚ ዓመት ድማ ሓደ መትረየስ 113 ክላሽንኮቭን 382 ሽጉጥን ኣብ ቁጽጽር ክውዕል ከሎ 111 ጥይት መትረየስ 3ሽሕን 581 ጥይት ብሬን 5ሽሕን 231 ጥይት ክላሽንኮቭ 4ሽሕን 910 ጥይት ሽጉጥን 122 ካዝና ክላሽንን ከም ዝተትሓዘ መረዳእታ በዓል መዚ ገምሩክ ይሕብር ኢትዮጵያ ካብ ዓለም ዝበዝሐ ቁጽሪ ተመዛበልቲ ዘለውዋ ሃገር ተባሂላ ኢትዮጵያ ብብዝሒ ተመዛበልቲ ቀዳመይቲ ኮይና ኣብ ቃሊቲን ባህርዳርን ዘለው ጨንፈር ኣብያተ ጽሕፈት እዚ በዓል መዚ ልዑል ቁጽሪ ዘለዎም ዘይሕጋዊ ኣጽዋር ኣብ ትሕቲ ቑጽጽር ኣውዒሎም ኣብ ከተማ መቐለ ዝርከብ ጨንፈር ድማ እቲ ዝተሓተ ቁጽሪ ኣጽዋር ዝሓዘ ቤት ጽሕፈት ምዃኑውን ይገልጽ ወናኒ ከይዲ ስራሕ ክትትል ኮንትሮባንድን ኢንተለጀንስን እቲ በዓል መዚ ኣቶ ዘላለም ከም ዝብሎ ኣብ 2011 ዓ.ም ኣብ ኣዲስ ኣበባ መዕርፎ ነፈርቲ ቦሌ ኣብ መኽዝን ሴኩሪቲ ኣብ ዝተገብረ ተፍትሽ 3 ስናይፐር 3 ጠመንጃ ሃደን 20 ኪሎ ግራም ዝምዘን መለዋወጢ ኣጽዋር ከም ዝተረኸበ ተዛሪቡ እዞም ኣጽዋር መን መዓዝ ኣእቲዩዎም ዝብል ዝፍለጥ ነገር የለን ዝበለ ኣቶ ዘላለም ኣብቲ መገዲ ኣየር ኣብ ዝርከቡ መኽዝናት ተፍትሽ ኣብ ዝግበረሉ እዋን ከም ዝተረኸቡ የረድእ ዩኔስኮ ፍቓድ ከይረኸበ ንሰራሕተኛታት ሓለዋ እቲ ትካል ከእትዎም ዝበለ 59 ሽጉጥን 122 ሽሕ ጠያይትን ኣብቲ በዓል መዚ ከም ዝርከቡ ዝገልጽ እቲ ሓላፊ እዞም ኣጽዋር ውሳነ ስለ ዘይረኸቡ ሕጂውን ኣብ ትሕዝትኡ ከም ዝርከቡ ኣረዲኡ ኣብ ክልላት ዘሎ ኩነታት ዳይሬክተር ርክባት ህዝቢ ቢሮ ጸጥታን ድሕንትን ትግራይ ኣቶ ሃፍታይ መለስ ኣብቲ ክልል ኣብ ዝተፈላለየ እዋናት ምዝውዋር ዘይሕጋዊ ኣጽዋር ከም ዘሎ ይገልጽ እቲ ቢሮ ኣብ ዝሓለፈ ዓመት 2011 ዓ.ም 155 ሽጉጥ 16 ከላሽን 22 ቦንባ 10922 ጥይት ከላሽን ከም ዝሓዘ ሓቢሩ እዞም ዘይሕጋዊ ኣጽዋር ትግራይ ምስ ኣምሓራን ሱዳንን ብዘዋስኑዋ ከባቢታት ክኣትው ዝተትሓዙ ምዃኖም ድማ ይገልጽ ካልኦት ኣብ ውሽጢ ትግራይ ካብ ሓደ ከባቢ ናብ ካልእ ከባቢ ክዘዋወሩ ኣብ ትሕቲ ቁጽጽር ዝወዓሉ ምዃኖም ዝገለጸ ኣቶ ሃፍታይ እዚኦም ብዘይሕጋዊ መገዲ ረብሓ ንምርካብን ሃብቲ ንምኽዕባትን ዝግበር ፈተነ ከም ዘሎ ዘመላኽቱዮም ኢሉ ዘይሕጋዊ ኣጽዋር ከዘዋውሩ ዝተትሓዙ ኣካላት ጉዳዮም ብሕጊ ይርአይ ከም ዘሎ ብምግላጽ ፍርዲ ዝተውሃቦም ከም ዘለውውን ኣረዲኡ ካብ ክልላት ኦሮሚያን ኣምሓራን ከምኡውን ፖሊስ ፌደራል ኣብዚ ጉዳይ ሓበሬታ ንምርካብ ዝገበርናዮ ተደጋጋሚ ፈተነ ፍቓደኛታት ከይኾኑ ስለ ዝተረፉ ኣይሰመረን ዝተወስዱ ስጉምታት? 